pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กยศ. ให้โอกาสประชาชนทั่วไป อายุ 18 - 60 ปี กู้ยืมเงินเรียนในหลักสูตรระยะสั้นด้านการบริบาล
วันอังคารที่ 5 มีนาคม 2567
กยศ. ให้โอกาสประชาชนทั่วไป อายุ 18 - 60 ปี กู้ยืมเงินเรียนในหลักสูตรระยะสั้นด้านการบริบาล
.....
กยศ. ให้โอกาสประชาชนทั่วไป อายุ 18 - 60 ปี กู้ยืมเงินเรียนในหลักสูตรระยะสั้นด้านการบริบาล
.
กองทุนเงินให้กู้ยืมเพื่อการศึกษา (กยศ.) จัดโครงการนําร่องการให้เงินกู้ยืมในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) ร่วมกับสถาบันทันตกรรม และโรงเรียนเอกชนนอกระบบ รวม 74 แห่ง เพื่อขยายโอกาสทางการศึกษาให้แก่ประชาชนทั่วไป โดยจะเริ่มจากหลักสูตร :
.
• การดูแลเด็กเล็ก
• การผู้ดูแลผู้สูงอายุ
• พนักงานให้การดูแล
• ประกาศนียบัตรผู้ช่วยทันตแพทย์
• ประกาศนียบัตรผู้ช่วยทันตแพทย์ขั้นสูง
.
ทั้งนี้ เป็นโครงการนําร่อง 2 ปี (ปีการศึกษา 66 - 67) :
• ให้เงินกู้ยืมเป็นค่าเล่าเรียน “ไม่เกิน 50,000 บาท/หลักสูตร/คน/ครั้ง”
• กําหนดอัตราดอกเบี้ย 1% ต่อปี
• ระยะเวลาผ่อนชําระไม่เกิน 2 ปี
.
คุณสมบัติ / เงื่อนไข :
• มีอายุ 18 - 60 ปีบริบูรณ์
• ศึกษาในหลักสูตร/สาขาวิชาตามประกาศที่คณะกรรมการกองทุนฯ กําหนด
• ทําประโยชน์ต่อสังคมหรือสาธารณะมาแล้วไม่น้อยกว่า 18 ชั่วโมง ภายในระยะเวลา 2 ปี ก่อนการยื่นขอกู้ยืม
• ต้องไม่กู้ยืมซ้ําซ้อนกับลักษณะอื่น ๆ ณ ปีการศึกษานั้น ๆ
.
ประชาชนที่สนใจสามารถติดตามประกาศและรายละเอียดเพิ่มเติมได้ที่www.studentloan.or.th
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รมว.แรงงาน“พิพัฒน์”ห่วงแรงงานไทยบาดเจ็บจากเหตุปะทะชายแดนอิสราเอล - เลบานอน กำชับทูตแรงงาน ติดตามสถานการณ์ช่วยเหลือใกล้ชิด
วันอังคารที่ 5 มีนาคม 2567
05/03/2567
​รมว.แรงงาน“พิพัฒน์”ห่วงแรงงานไทยบาดเจ็บจากเหตุปะทะชายแดนอิสราเอล - เลบานอน กําชับทูตแรงงาน ติดตามสถานการณ์ช่วยเหลือใกล้ชิด
​รมว.แรงงาน“พิพัฒน์”ห่วงแรงงานไทยบาดเจ็บจากเหตุปะทะชายแดนอิสราเอล - เลบานอน กําชับทูตแรงงาน ติดตามสถานการณ์ช่วยเหลือใกล้ชิด
วันที่ 5 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยถึงกรณีตามที่กระทรวงการต่างประเทศ ได้แจ้งว่าเมื่อวานนี้ (4 มี.ค.67) ได้เกิดเหตุการณ์จรวดต่อต้านรถถังถูกยิงจากฝั่งเลบานอนข้ามมายังชายแดนทางตอนเหนือของอิสราเอลบริเวณนิคมเกษตร Margaliot คนไทยได้รับบาดเจ็บนั้นว่า ทันทีที่ทราบข่าวผมมีความห่วงใยต่อแรงงานไทยที่ไปทํางานอยู่ในประเทศอิสราเอลจากผลกระทบของเหตุการณ์ดังกล่าว จึงได้สั่งการให้อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงเทลอาวีฟ ประเทศอิสราเอลเร่งตรวจสอบติดตามสถานการณ์อย่างใกล้ชิด และหาทางช่วยเหลือแรงงานไทยอย่างต่อเนื่อง
นายพิพัฒน์ กล่าวต่อว่า จากรายงานของ นายกิตติ์ธนา ศรีสุริยะ อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงเทลอาวีฟ เบื้องต้นพบว่า ฝ่ายแรงงานฯ ได้รับแจ้งจาก The Megan David Adom หน่วยแพทย์ฉุกเฉินของอิสราเอล ทราบว่า เมื่อวานนี้ (4 มี.ค.67) เวลา 21.00 น.มีการยิงขีปนาวุธต่อต้านรถถังจากฝั่งเลบานอนไปยังบริเวณ โมชาฟ มาการิออท ทางภาคเหนือของอิสราเอล ทําให้แรงงานไทยได้รับบาดเจ็บ 5 ราย ในจํานวนนี้มีอาการหนักปานกลาง จํานวน 3 รายรักษาตัวที่โรงพยาบาล Rambam เมือง Haifa ที่เหลือได้รับบาดเจ็บเล็กน้อย 2 ราย (Ziv medical center) ขณะนี้แพทย์อนุญาตให้ออกจากโรงพยาบาลได้ 1 ราย ซึ่งนายจ้างพาไปพักสถานที่ที่ปลอดภัยแล้ว
“ขอให้ญาติของแรงงานไทยที่ไปทํางานในประเทศอิสราเอล อย่าเพิ่งตื่นตระหนก ขอให้มั่นใจว่า รัฐบาลไทยทั้งสถานทูตและกระทรวงแรงงานจะให้การคุ้มครอง ดูแล อย่างดีที่สุด และจะเร่งติดตามสถานการณ์อย่างใกล้ชิด และขอให้แรงงานไทยที่ทํางานอยู่ในอิสราเอลที่ได้รับผลกระทบดังกล่าว ปฏิบัติตามมาตรการของทางการอิสราเอลอย่างเคร่งครัด และแจ้งข้อมูลมายังฝ่ายแรงงาน ประจําสถานเอกอัครราชทูต ณ กรุงเทลอาวีฟ เพื่อจะได้วางแผนในการให้ความช่วยเหลือต่อไป” นายพิพัฒน์ กล่าวท้ายสุด
ด้าน นายไพโรจน์ โชติกเสถียร ปลัดกระทรวงแรงงาน กล่าวว่า ในส่วนของการดําเนินการที่ประเทศไทยผมได้สั่งการให้หน่วยงานในสังกัดกระทรวงแรงงานที่เป็นพื้นที่ที่เป็นภูมิลําเนาของแรงงานไทยที่ได้รับบาดเจ็บ เพื่อลงพื้นที่เยี่ยมบ้านแจ้งข้อมูลข่าวสารสร้างขวัญกําลังใจพร้อมชี้แจงการให้ความช่วยเหลือเกี่ยวกับสิทธิประโยชน์ที่พึงได้รับตามกฎหมายให้แก่ญาติทราบในทันที
ปลัดกระทรวงแรงงาน ยังได้เน้นย้ําสําหรับแรงงานไทยที่จะเดินทางไปทํางานต่างประเทศ ขอให้ไปทํางานอย่างถูกต้องตามกฎหมายจะได้รับการคุ้มครอง และสมัครเป็นสมาชิกกองทุนเพื่อช่วยเหลือคนหางานไปทํางานในต่างประเทศ จะได้รับการดูแลสิทธิประโยชน์หากประสบอันตราย หรือประสบปัญหาเหมือนเช่นกรณีดังกล่าว ซึ่งสามารถโทรสอบถามได้ที่สายด่วนกระทรวงแรงงาน 1506 กด 2 กรมการจัดหางาน
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​อนุมัติเพิ่มค่ารักษาพยาบาลที่ให้นายจ้างจ่ายกรณีลูกจ้างบาดเจ็บศรีษะรุนแรง
วันอังคารที่ 5 มีนาคม 2567
​อนุมัติเพิ่มค่ารักษาพยาบาลที่ให้นายจ้างจ่ายกรณีลูกจ้างบาดเจ็บศรีษะรุนแรง
วันพฤหัสบดีที่ 22 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีเห็นชอบร่างกฎกระทรวงซึ่งเป็นการแก้ไขกฎกระทรวงค่ารักษาพยาบาลที่ให้นายจ้างจ่าย พ.ศ.2563
โดยปรับเพิ่มอัตราค่ารักษาพยาบาลที่ให้นายจ้างจ่ายเมื่อลูกจ้างประสบอันตรายหรือเจ็บป่วย จากเดิม
ให้จ่ายค่ารักษาพยาบาลเท่าที่จ่ายจริงตามความจําเป็นแต่ไม่เกิน 50,000 บาท เป็น 65,000 บาท
ในกรณีที่ค่ารักษาพยาบาลไม่เพียงพอให้นายจ้างจ่ายเท่าที่จ่ายจริงตามความจําเป็นเพิ่มขึ้นอีกไม่เกิน 100,000
บาท สําหรับการประสบอันตรายหรือเจ็บป่วยบาดเจ็บอย่างรุนแรงของศรีษะ
เพื่อให้สอดคล้องกับสภาพเศรษฐกิจและอัตราค่าใช้จ่ายในการรักษาพยาบาลในปัจจุบัน
ให้ลูกจ้างได้รับความคุ้มครองและได้รับการรักษาอย่างเหมาะสมกับความเจ็บป่วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ธรรมนัส มอบผู้ช่วยรัฐมนตรี เป็นประธานการประชุมช่วยเหลือสหกรณ์กรุงเทพ จำกัด
วันอังคารที่ 5 มีนาคม 2567
รมว.ธรรมนัส มอบผู้ช่วยรัฐมนตรี เป็นประธานการประชุมช่วยเหลือสหกรณ์กรุงเทพ จํากัด
รมว.ธรรมนัส มอบผู้ช่วยรัฐมนตรี เป็นประธานการประชุมช่วยเหลือสหกรณ์กรุงเทพ จํากัด
ดร.จอมขวัญ กลับบ้านเกาะ ผู้ช่วยรัฐมนตรีประจํากระทรวงเกษตรและสหกรณ์ เป็นประธานการประชุมคณะทํางานพิจารณาช่วยเหลือสหกรณ์กรุงเทพ จํากัด เกี่ยวกับแนวทางการดําเนินงานของสหกรณ์ให้สามารถดําเนินการต่อไปได้ โดยมีคณะทํางานประกอบด้วย ดร.ธนสาร ธรรมสอน นายธนดล สุวัณณะฤทธิ์ คณะที่ปรึกษารัฐมนตรีว่าการกระทรวงเกษตรและสหกรณ์ ผู้แทนหน่วยงานที่เกี่ยวข้อง อาทิ กระทรวงทรัพยากรธรรมชาติและสิ่งแวดล้อม กระทรวงยุติธรรม สํานักงานอัยการคุ้มครองสิทธิและช่วยเหลือทางกฎหมายแก่ประชาชน กระทรวงการคลัง สํานักงานคณะกรรมการกฤษฎีกา กรมทรัพยากรน้ําบาตาล กรมบังคับคดี กรมบัญชีกลาง และกรมส่งเสริมสหกรณ์ เป็นคณะทํางานและเลขานุการฯ เข้าร่วมประชุม ณ ห้องประชุมไชยยงค์ ชูชาติ สํานักงานปฏิรูปที่ดินเพื่อเกษตรกรรม
อย่างไรก็ตาม ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ออกหนังสือขอความอนุเคราะห์ กระทรวงทรัพยากรธรรมชาติและสิ่งแวดล้อม และกระทรวงยุติธรรม ในการชลอการยึดทรัพย์ และอายัดบัญชี พร้อมทั้งขอลดหนี้ต้นเงินและดอกเบี้ยหรือขอผ่อนผันการชําระหนี้หรือขยายระยะเวลาการผ่อนชําระหนี้ของสหกรณ์กรุงเทพ จํากัด เมื่อวันที่ 13 กุมภาพันธ์ 2567 ที่ผ่านมา ในการประชุมคณะทํางานครั้งนี้มีการพิจารณาแนวทางช่วยเหลือสหกรณ์กรุงเทพ จํากัด ซึ่งที่ประชุมมีมติเห็นชอบให้สหกรณ์จัดทําแผนแก้ไขหนี้ให้แล้วเสร็จภายใน 90 วัน จากนั้นให้นําเสนอแผนต่อกรมทรัพยากรน้ําบาดาลก่อนเสนอให้กรมบัญชีกลางเพื่อพิจารณา โดยให้ยึดหลักประโยชน์ของทางราชการและทางสังคมเป็นสําคัญ ทั้งนี้ ที่ประชุมได้มอบหมายให้นายกฤษ อุตตมะโยธิน รองอธิบดีกรมส่งเสริมการเกษตร เป็นหัวหน้าทีมที่ปรึกษาให้กับสหกรณ์ในการจัดทําแผนดังกล่าวด้วย
รัฐบาลไทย-ข่าวทำเนียบรัฐบาล-ดึงพลังอาสาท้องถิ่นกว่า 7.3 ล้านคน ร่วมแก้ปัญหาการเผา ลดต้นตอฝุ่น PM2.5
วันอังคารที่ 5 มีนาคม 2567
ดึงพลังอาสาท้องถิ่นกว่า 7.3 ล้านคน ร่วมแก้ปัญหาการเผา ลดต้นตอฝุ่น PM2.5
วันจันทร์ที่ 26 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าแก้ปัญหาหมอกควันและฝุ่น PM2.5 โดยเพิ่มกลไกอาสาสมัครท้องถิ่นรักษ์โลกที่มีกว่า
7.3 ล้านคนทั่วประเทศร่วมรณรงค์ลดการเผาในพื้นที่แปลงเกษตร
ในช่วงวิกฤตหมอกควันมีอาสาสมัครและประชาชนจิตอาสาพร้อมอุปกรณ์และเครื่องจักรกลสาธารณภัยปฏิบัติ
การดับไฟป่าและเฝ้าระวังการลักลอบเผา
รวมทั้งยกระดับการบังคับใช้กฎหมายเพื่อควบคุมแหล่งกําเนิดฝุ่นละอองขนาดเล็ก ทั้งนี้
ขอความร่วมมือประชาชนทั่วประเทศ ช่วยกันงดเผาขยะและเศษวัสดุตลอดทั้งปี
เพื่อสังคมโดยรวมและสิ่งแวดล้อมที่เราอยู่อาศัยร่วมกัน หากพบเห็นเพลิงไหม้ในพื้นที่ป่ารกร้าง หรือ
พื้นที่ป่าไม้ แจ้งเหตุได้ทางไลน์ “ปภ.รับแจ้งเหตุ” โดยเพิ่มเพื่อนที่ไลน์ไอดี @1784DDPM หรือ
โทรสายด่วนนิรภัย 1784 ได้ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วันนี้ (5 มีนาคม 2567) นายสุทิน คลังแสง รมว.กห. เข้าร่วมการประชุม ADMM Retreat เพื่อธำรงรักษาไว้ซึ่งสันติภาพ เสถียรภาพ และความมั่นคงของภูมิภาคให้เกิดขึ้นอย่างยั่งยืน
วันอังคารที่ 5 มีนาคม 2567
วันนี้ (5 มีนาคม 2567) นายสุทิน คลังแสง รมว.กห. เข้าร่วมการประชุม ADMM Retreat เพื่อธํารงรักษาไว้ซึ่งสันติภาพ เสถียรภาพ และความมั่นคงของภูมิภาคให้เกิดขึ้นอย่างยั่งยืน
นายสุทิน คลังแสง รมว.กห. พร้อมด้วย พล.อ.สนิธชนก สังขจันทร์ ปล.กห. และ พล.อ.ไพบูลย์ วรวรรณปรีชา เข้าร่วมการประชุมรัฐมนตรีกลาโหมอาเซียนอย่างไม่เป็นทางการ (ASEAN Defence Ministers' Meeting Retreat: ADMM Retreat)
ณ ห้องน้ําโขง โรงแรม Pullman เมืองหลวงพระบาง สาธารณรัฐประชาธิปไตยประชาชนลาว (สปป.ลาว) โดยมี พล.อ.จันสะหมอน จันยาลาด รอง นรม. และ รมว.กระทรวงป้องกันประเทศ สปป.ลาว เป็นประธาน มีสมาชิกอาเซียน และเลขาธิการอาเซียน เข้าร่วมประชุม
ในห้วงระหว่างการประชุม ADMM Retreat ประเทศสมาชิกอาเซียนต่างๆ ได้มีการแลกเปลี่ยนมุมมองเกี่ยวกับทิศทางของ ADMM ภายหลัง ค.ศ.2025 เพื่อรับมือกับความท้าทายด้านความมั่นคงทั้งในปัจจุบันและอนาคต ซึ่งที่ประชุมฯ ได้หารือใน 3 ประเด็นสําคัญ ได้แก่ 1) การขยายจํานวนประเทศสมาชิก ADMM-Plus 2) ผลกระทบจากการแข่งขันของมหาอํานาจในภูมิภาค และ 3) การธํารงไว้ซึ่งความเป็นเอกภาพของอาเซียน โดยเน้นย้ําความสําคัญของการรักษาความเป็นแกนกลางและความเป็นเอกภาพของอาเซียนในกลไกความร่วมมือด้านความมั่นคงที่อาเซียนมีบทบาทนํา
รวมทั้งได้มีการรับรองร่างแถลงการณ์ร่วมของรัฐมนตรีกลาโหมว่าด้วยผลสําเร็จของการประชุมรัฐมนตรีว่าการกระทรวงกลาโหมอาเซียน ภายใต้การดําเนินงานตามแผนงานประชาคมการเมืองและความมั่นคง ค.ศ.2025 ซึ่งร่างแถลงการณ์ร่วมฯ ฉบับนี้ เป็นการแสดงเจตนารมณ์เชิงนโยบายร่วมกันระหว่างประเทศสมาชิกอาเซียน โดยผลสําเร็จของการดําเนินงานด้านการป้องกันประเทศภายใต้กรอบ ADMM และ ADMM-Plus เป็นการขับเคลื่อนความร่วมมือที่เป็นรูปธรรมบนพื้นฐานความเป็นแกนกลางอาเซียนในการรักษาดุลยภาพทางภูมิรัฐศาสตร์ ผ่านการเสริมสร้างการมีปฏิสัมพันธ์และความไว้เนื้อเชื่อใจกับประเทศนอกภูมิภาคอย่างสร้างสรรค์ เพื่อธํารงรักษาไว้ซึ่งสันติภาพ เสถียรภาพ และความมั่นคงของภูมิภาคให้เกิดขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตรฯ เป็นประธานการประชุมหารือร่วมกับสภาเกษตรกรจังหวัดสมุทรสงคราม และผู้บริหารท้องถิ่นในจังหวัดสมุทรสงคราม  ดร.จอมขวัญ กลับบ้านเกาะ ผู้ช่วยรัฐมนตรีกระทรวงเกษตรและสห
วันศุกร์ที่ 1 มีนาคม 2567
ผู้ช่วยรัฐมนตรีเกษตรฯ เป็นประธานการประชุมหารือร่วมกับสภาเกษตรกรจังหวัดสมุทรสงคราม และผู้บริหารท้องถิ่นในจังหวัดสมุทรสงคราม  ดร.จอมขวัญ กลับบ้านเกาะ ผู้ช่วยรัฐมนตรีกระทรวงเกษตรและสห
ผู้ช่วยรัฐมนตรีเกษตรฯ เป็นประธานการประชุมหารือร่วมกับสภาเกษตรกรจังหวัดสมุทรสงคราม และผู้บริหารท้องถิ่นในจังหวัดสมุทรสงคราม
ดร.จอมขวัญ กลับบ้านเกาะ ผู้ช่วยรัฐมนตรีกระทรวงเกษตรและสหกรณ์ เป็นประธานการประชุมหารือร่วมกับสภาเกษตรกรจังหวัดสมุทรสงคราม และผู้บริหารท้องถิ่นในจังหวัดสมุทรสงคราม โดยมี ดร.ธเนศร์ สมบูรณ์ ผู้อํานวยการสํานักบริหารจัดการน้ําและอุทกวิทยา พร้อมด้วย นายอุลิต รัตนตั้งตระกูล ผู้อํานวยการส่วนบริหารจัดการน้ํา, นายธวัชชัย ไตรวารี ผู้อํานวยการส่วนยุทธศาสตร์ นายเลอบุญ อุดมทรัพย์ ผู้อํานวยการส่วนประมวลวิเคราะห์สถานการณ์น้ํา, นายชุติมันต์ สกุลพราหมณ์ ผู้อํานวยการสํานักงานชลประทานที่ 11 , นายอํานาจ ชูวงษ์ ผู้อํานวยการส่วนบริหารจัดการน้ําและบํารุงรักษา สํานักชลประทานที่ 13, นายพิเชษฐ์ พยัคภัต ผู้อํานวยการโครงการชลประทานสมุทรสงคราม เข้าร่วม ณ สํานักงานสภาเกษตรกรจังหวัดสมุทรสงคราม เพื่อหารือแนวทางปรับเกณฑ์การควบคุมค่าความเค็มในการระบายน้ําท้ายเขื่อนแม่กลอง และควบคุมค่าความเค็มให้อยู่ในเกณฑ์ที่กําหนด เพื่อไม่ให้ส่งผลกระทบต่อพื้นที่การเกษตรและประมงของจังหวัดสมุทรสงคราม ตลอดจนรักษาระบบนิเวศ รวมทั้งพิจารณาปรับการระบายน้ําให้สอดคล้องกับการขึ้นลงของน้ําทะเล เฝ้าระวังและติดตามสถานการณ์ค่าความเค็มอย่างใกล้ชิด เพื่อให้สามารถส่งน้ําให้กับทุกกิจกรรมตามแผนบริหารจัดการน้ําฤดูแล้งปี 66/67 ได้อย่างเต็มศักยภาพ
สําหรับข้อกังวลของเกษตรกรในเรื่องการเปลี่ยนจุดควบคุมค่าความเค็มที่อําเภออัมพวา จังหวัดสมุทรสงคราม เป็นจุดควบคุมค่าความเค็มที่อําเภอดําเนินสะดวก จังหวัดราชบุรี ซึ่งพื้นที่ใต้อําเภอดําเนินสะดวก จังหวัดราชบุรี จนถึงอ่าวไทยจังหวัดสมุทรสงคราม มีพื้นที่เกษตรกรรม จํานวน 106,483 ไร่ และพื้นที่ประมงน้ําจืด จํานวน 8,125 ไร่ ทางสํานักงานชลประทานที่ 13 ได้มีหนังสือแจ้งมายังโครงการชลประทานสมุทรสงคราม เมื่อวันที่ 27 กุมภาพันธ์ 2567 ว่าได้ขอกรมกรมชลประทานใช้จุดควบคุมค่าความเค็มแม่น้ําแม่กลองที่อําเภออัมพวาแล้วนั้น ดร.ธเนศร์ สมบูรณ์ ผู้อํานวยการสํานักบริหารจัดการน้ําและอุทกวิทยา กรมชลประทาน ได้กล่าวยืนยันต่อที่ประชุมในวันนี้ว่าไม่มีการเปลี่ยนแปลงสถานที่แต่อย่างใด จุดควบคุมค่าความเค็มยังคงอยู่ที่อําเภออัมพวาเช่นเดิม เพื่อไม่ให้ส่งผลกระทบต่อพื้นที่เกษตรกรรมและประมงของจังหวัดสมุทรสงคราม 9.30 น. ผ่านสื่ออิเล็กทรอนิกส์
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ ร่วมเป็นประธานในพิธีเปิดหน้าดิน อาคารสายการผลิตแบตเตอรี่สำหรับรถยนต์ไฟฟ้า BMW
วันศุกร์ที่ 1 มีนาคม 2567
01/03/2567
ที่ปรึกษาฯ ดนัยณัฏฐ์ ร่วมเป็นประธานในพิธีเปิดหน้าดิน อาคารสายการผลิตแบตเตอรี่สําหรับรถยนต์ไฟฟ้า BMW
ที่ปรึกษาฯ ดนัยณัฏฐ์ ร่วมเป็นประธานในพิธีเปิดหน้าดิน อาคารสายการผลิตแบตเตอรี่สําหรับรถยนต์ไฟฟ้า BMW
วันที่ 1 มีนาคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ได้รับมอบหมายจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นผู้แทนร่วมเป็นประธานในพิธีเปิดหน้าดิน (Ground Breaking Ceremony) อาคารสายการผลิตแบตเตอรี่สําหรับรถยนต์ไฟฟ้าของบริษัท บีเอ็มดับเบิลยู แมนูแฟคเจอริ่ง (ประเทศไทย) จํากัด โดยมี ดร.มิลาน เนเดลจ์โควิช, บีเอ็มดับเบิลยู บอร์ดเมมเบอร์ โปรดักชั่น ให้การต้อนรับ พร้อมได้รับเกียรติจาก ดร. แอ็นสท์ ว็อล์ฟกัง ไรเชิล เอกอัครราชทูตสหพันธ์สาธารณรัฐเยอรมนี ประจําประเทศไทย นายกําธร เวหน รองผู้ว่าราชการจังหวัดระยอง นายวิเชียร ทองด้วง อุตสาหกรรมจังหวัดระยอง และนายอัฐพล จิรวัฒน์จรรยา รองผู้ว่าการการนิคมแห่งประเทศไทย เข้าร่วม ณ นิคมอุตสาหกรรมอมตะซิตี้ อําเภอปลวกแดง จังหวัดระยอง
ที่ปรึกษาฯ ดนัยณัฏฐ์ กล่าวว่า รัฐบาลและกระทรวงอุตสาหกรรม ให้ความสําคัญในการขับเคลื่อนนโยบายยานยนต์ไฟฟ้าผ่านคณะกรรมการนโยบายยานยนต์ไฟฟ้าแห่งชาติ โดยมีจุดมุ่งหมายให้ประเทศไทยเป็นฐานการผลิตยานยนต์ไฟฟ้าและชิ้นส่วนของโลก ตั้งแต่ปี 2564 คณะกรรมการฯ ได้กําหนดเป้าหมายการผลิตรถยนต์ปล่อยมลพิษเป็นศูนย์ (Zero Emission Vehicle: ZEV) ร้อยละ 30 ของการผลิตรถยนต์ทั้งหมด หรือที่เรียกว่าแผน 30@30 รวมไปถึงการผลักดันมาตรการสําคัญต่าง ๆ ประกอบด้วย การส่งเสริมการลงทุนสําหรับยานยนต์ไฟฟ้าและชิ้นส่วน การสนับสนุนการใช้ยานยนต์ไฟฟ้า และการขยายสถานีอัดประจุไฟฟ้าสาธารณะ รวมทั้งการกําหนดมาตรฐานการใช้งานและความปลอดภัย และการจัดตั้งศูนย์ทดสอบแบตเตอรี่ยานยนต์ไฟฟ้า ซึ่งอยู่ภายใต้ ศูนย์ทดสอบยานยนต์และยางล้อแห่งชาติ (ATTRIC)
ทั้งนี้ บริษัท บีเอ็มดับเบิลยู ได้ตั้งสายการผลิตรถยนต์ในประเทศไทย มายาวนานกว่า 24 ปี ซึ่งการขยายโรงงานประกอบแบตเตอรี่ในครั้งนี้ ถือเป็นแห่งแรกของบริษัท บีเอ็มดับเบิลยู ในภูมิภาคอาเซียน ที่ครอบคลุมทั้งในส่วนของการผลิตโมดูลแบตเตอรี่และการผลิตตัวแบตเตอรี่ โดยสอดคล้องกับนโยบายรัฐบาล ที่ให้ความสําคัญในการขับเคลื่อนอุตสาหกรรมยานยนต์ไฟฟ้าได้อย่างเป็นรูปธรรม การขยายโรงงานประกอบแบตเตอรี่ในครั้งนี้ถือเป็นสัญญาณที่ดีในการส่งเสริมภาพลักษณ์ของประเทศไทย ให้เป็นประเทศที่น่าลงทุน สะท้อนให้นานาชาติ เห็นถึงความพร้อมในศักยภาพการเป็นฐานผลิตยานยนต์ไฟฟ้าและชิ้นส่วน และเกิดการต่อยอดในอีกหลากหลายมิติ ได้แก่ การถ่ายทอดองค์ความรู้และการพัฒนาทักษะแรงงานจากผู้นําด้านเทคโนโลยียานยนต์ไฟฟ้าระดับโลก การจ้างงาน สร้างงาน สร้างอาชีพ การส่งเสริมให้เกิดการรถยนต์ที่ใช้พลังงานสะอาดให้ประเทศไทยเข้าสู่สังคมคาร์บอนต่ํา และการขับเคลื่อนเศรษฐกิจภาคอุตสาหกรรมของประเทศไทยในภาพรวมได้อย่างยั่งยืน
รัฐบาลไทย-ข่าวทำเนียบรัฐบาล-นายกฯ ตรวจติดตามการบริหารจัดการน้ำในพื้นที่โครงการส่งน้ำและบำรุงรักษาชีกลาง จ.ร้อยเอ็ด ย้ำการบริหารจัดการที่ดีจะทำให้รับมือกับสิ่งต่าง ๆ ที่จะเกิดขึ้นได้อย่างมีประสิทธิภาพ
วันเสาร์ที่ 2 มีนาคม 2567
02/03/2567
นายกฯ ตรวจติดตามการบริหารจัดการน้ําในพื้นที่โครงการส่งน้ําและบํารุงรักษาชีกลาง จ.ร้อยเอ็ด ย้ําการบริหารจัดการที่ดีจะทําให้รับมือกับสิ่งต่าง ๆ ที่จะเกิดขึ้นได้อย่างมีประสิทธิภาพ
นายกฯ ตรวจติดตามการบริหารจัดการน้ําในพื้นที่โครงการส่งน้ําและบํารุงรักษาชีกลาง จ.ร้อยเอ็ด ย้ําการบริหารจัดการที่ดีจะทําให้รับมือกับสิ่งต่าง ๆ ที่จะเกิดขึ้นได้อย่างมีประสิทธิภาพ
วันนี้ (2 มีนาคม 2567) เวลา 09.45 น. ณ โครงการส่งน้ําและบํารุงรักษาชีกลาง อําเภอเชียงขวัญ จังหวัดร้อยเอ็ด นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามการบริหารจัดการน้ําในพื้นที่ โดยมีนางมนพร เจริญศรี รัฐมนตรีช่วยว่าการกระทรวงคมนาคม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสมคิด เชื้อคง รองเลขาธิการนายกรัฐมนตรีฝ่ายการเมือง และนายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง ร่วมคณะด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับฟัง One Map สรุปสถานการณ์น้ํา (เขื่อนจุฬาภรณ์ จังหวัดชัยภูมิ เขื่อนอุบลรัตน์ เขื่อนลําปาว จังหวัดกาฬสินธุ์) จากนายชูชาติ รักจิตร อธิบดีกรมชลประทาน รวมทั้งรับฟัง แผนพัฒนาแหล่งน้ํา ที่ขอรับการสนับสนุนจากรัฐบาล เพื่อการแก้ไขปัญหาภัยแล้ง - อุทกภัย 1) โครงการสถานีสูบน้ําฝั่งซ้าย พร้อมระบบส่งน้ําเขื่อนร้อยเอ็ด งบฯ 700 ล้านบาท พื้นที่ชลประทาน 32,000 ไร่ 2) โครงการแก้มลิงหนองหิน งบฯ 30 ล้านบาท พื้นที่ได้รับประโยชน์ 800 ไร่ 3) โครงการเพิ่มประสิทธิภาพการระบายน้ํา งบฯ 360 ล้านบาท พื้นที่บรรเทาอุทกภัย 180,000 ไร่ และ 4) โครงการพนังกั้นน้ําชีฝั่งซ้าย กม.0+000 -18+000 พร้อมอาคาร งบฯ 270 ล้านบาท พื้นที่ป้องกันอุทกภัย 15,000 ไร่
ภายหลังการรับฟังรายงาน นายกรัฐมนตรีได้สอบถามถึงความพร้อมของแหล่งเก็บน้ําต่าง ๆ มีปริมาณน้ําที่เพียงพอต่อประชาชนหรือไม่ เพราะอีกไม่กี่เดือนข้างหน้าก็จะเข้าสู่ฤดูแล้ง จะต้องบริหารจัดการน้ําให้ดี ไม่ให้ประชาชนได้รับความเดือดร้อน ทั้งนี้ นายกรัฐมนตีย้ําว่าธรรมชาติเป็นสิ่งที่คาดการณ์ได้ยาก อาจจะดีหรือร้าย สิ่งที่สําคัญคือการบริหารจัดการ ถ้าเรามีการบริหารจัดการที่ดีจะทําให้รับมือกับสิ่งต่าง ๆ ที่จะเกิดขึ้นได้อย่างมีประสิทธิภาพ สําหรับข้อเสนอโครงการต่าง ๆ ที่ทางจังหวัดร้อยเอ็ดเสนอมานั้นจะให้คณะทํางานเก็บข้อมูล และนําไปพิจารณาต่อไป
ทั้งนี้ นายกรัฐมนตรียังได้พบปะทักทายประชาชนชาวจังหวัดร้อยเอ็ด พร้อมกล่าวขอบคุณชาวร้อยเอ็ดที่ให้กําลังใจในการทํางานและให้การต้อนรับเป็นอย่างดี อีกทั้งได้ร่วมถ่ายภาพกับประชาชนอย่างเป็นกันเอง จากนั้น นายกรัฐมนตรีเดินทางต่อไปยังสถานีสูบน้ําด้วยไฟฟ้ากุดแคน อําเภอกมลาไสย จังหวัดกาฬสินธุ์
รัฐบาลไทย-ข่าวทำเนียบรัฐบาล-สธ. เผยการดูแลผลกระทบสุขภาพจากไฟไหม้โกดังสารเคมี “อยุธยา” ไม่พบเจ็บป่วยรุนแรง ตรวจคุณภาพอากาศ-แหล่งน้ำ พบอยู่ในระดับปลอดภัย
วันเสาร์ที่ 2 มีนาคม 2567
สธ. เผยการดูแลผลกระทบสุขภาพจากไฟไหม้โกดังสารเคมี “อยุธยา” ไม่พบเจ็บป่วยรุนแรง ตรวจคุณภาพอากาศ-แหล่งน้ํา พบอยู่ในระดับปลอดภัย
ปลัดกระทรวงสาธารณสุข เผยเหตุไฟไหม้โกดังเก็บสารเคมี อ.ภาชี จ.พระนครศรีอยุธยา ไม่พบผู้บาดเจ็บและเสียชีวิต ประเมินผลกระทบด้านสุขภาพ พบมีอาการหายใจไม่สะดวก กลิ่นเหม็นรําคาญ ในระยะ 500 เมตร 87 ราย ระยะ 1-3 กิโลเมตร 8 ราย ให้การดูแลแล้ว
ปลัดกระทรวงสาธารณสุข เผยเหตุไฟไหม้โกดังเก็บสารเคมี อ.ภาชี จ.พระนครศรีอยุธยา ไม่พบผู้บาดเจ็บและเสียชีวิต ประเมินผลกระทบด้านสุขภาพ พบมีอาการหายใจไม่สะดวก กลิ่นเหม็นรําคาญ ในระยะ 500 เมตร 87 ราย ระยะ 1-3 กิโลเมตร 8 ราย ให้การดูแลแล้ว ส่วนด้านสิ่งแวดล้อม ตรวจคุณภาพอากาศในบ้านและความเป็นกรดด่างในแหล่งน้ํา พบมีความปลอดภัย
วันนี้ (2 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการดูแลผลทางกระทบสุขภาพจากเหตุการณ์ไฟไหม้โกดังเก็บกากอุตสาหกรรม หมู่ 2 ตําบลภาชี อําเภอภาชี จังหวัดพระนครศรีอยุธยา เมื่อคืนวันที่ 29 กุมภาพันธ์ที่ผ่านมา ว่า ได้รับรายงานความคืบหน้าจากนายแพทย์สาธารณสุขจังหวัดพระนครศรีอยุธยา ว่า เบื้องต้นโกดังเก็บสารเคมีกากอุตสาหกรรม มีทั้งสิ้น 5 โกดัง ภายในมีถังบรรจุสารเคมีจํานวนมาก ภายนอกเป็นบ่อพักน้ําเสียขนาดใหญ่สีน้ําตาลเข้มกลิ่นคล้ายสารเคมี พื้นที่รอบโกดังในรัศมี 1 กิโลเมตร มีโรงพยาบาลชุมชน 1 แห่ง โรงเรียน 7 แห่ง ศูนย์เด็กเล็ก 3 แห่ง และวัด 10 แห่ง ได้ประเมินผลกระทบด้านสุขภาพของประชาชน โดยสอบถามผู้ได้รับผลกระทบรวม 30 หลังคาเรือน ในระยะจุดเกิดเหตุ จนถึง 3 กิโลเมตร พบว่าในระยะไม่เกิน 500 เมตร มีผู้ได้รับผลกระทบ 87 ราย จํานวน 25 หลังคาเรือน ในระยะ 1-3 กิโลเมตร มีผู้ได้รับผลกระทบ 8 ราย จํานวน 5 หลังคาเรือน ส่วนกลุ่มเปราะบางในพื้นที่มีทั้งหมด 19 ราย เป็นเด็กเล็ก 8 ราย ผู้สูงอายุ 11 ราย ไม่พบผู้บาดเจ็บหรือเสียชีวิต รวมทั้งไม่พบประชาชนที่ได้รับผลกระทบรุนแรง มีเพียงอาการที่เกิดจากการได้รับควันไฟและกลิ่นเหม็นสารเคมี ทําให้หายใจไม่สะดวก รู้สึกรําคาญ และมีเถ้าเขม่าฟุ้งกระจายไปทั่วบริเวณ หน่วยงานสาธารณสุขในพื้นที่ได้ให้การดูแลและจัดระบบส่งต่อผู้ป่วยหรือผู้มีอาการแล้ว
นพ.โอภาสกล่าวต่อว่า ส่วนผลกระทบด้านสิ่งแวดล้อมในชุมชนโดยรอบ ทีมปฏิบัติการด้านอนามัยสิ่งแวดล้อม (ทีม SEhRT) ของกรมอนามัยและศูนย์อนามัยที่ 4 ได้ลงพื้นที่ร่วมกับสํานักงานสาธารณสุขจังหวัดพระนครศรีอยุธยา สํานักงานป้องกันและบรรเทาสาธารณภัย สํานักงานอุตสาหกรรมจังหวัด และองค์กรปกครองส่วนท้องถิ่น โดยจากการตรวจวัดคุณภาพอากาศเบื้องต้นในบ้านประชาชนที่อยู่ใกล้เคียง เพื่อหาการปนเปื้อนสารพิษ พบค่าระดับสารอินทรีย์ระเหยง่ายแบบรวมประมาณ 1.09 ppm ซึ่งเป็นระดับที่ไม่มีผลกระทบต่อสุขภาพ, การตรวจวัดคุณภาพน้ําเบื้องต้นจากค่าความเป็นกรด-ด่าง ในแหล่งน้ําสาธารณะใกล้โกดัง พบค่า pH ประมาณ 7.5 คือมีความปลอดภัย ได้เก็บตัวอย่างน้ําจากแหล่งน้ําสาธารณะ น้ําใช้ประชาชน น้ําทิ้งจากโรงงาน เพื่อเชื่อมโยงกับการปนเปื้อนสารเคมีของโกดัง ซึ่งอยู่ระหว่างส่งตรวจวิเคราะห์ทางห้องปฏิบัติการ จะใช้เวลาประมาณ 7 วัน แต่จากการเดินสํารวจโดยรอบไม่พบการปล่อยน้ําเสีย หรือสารเคมีออกจากพื้นที่โกดัง ทั้งนี้ โกดังที่เกิดเหตุไม่มีใบอนุญาตประกอบกิจการที่เป็นอันตรายต่อสุขภาพเกี่ยวกับสารเคมี ตาม พ.ร.บ.การสาธารณสุข พ.ศ. 2535 จากหน่วยงานราชการท้องถิ่นและไม่พบใบอนุญาตประกอบกิจการลักษณะคล้ายคลึงกันจากหน่วยงานอื่น
************************************************ 2 มีนาคม 2567
รัฐบาลไทย-ข่าวทำเนียบรัฐบาล-‘ปลัด จตุพร’ ร่วมบรรยายพิเศษ NEXT TREND “CARBON CREDIT " เสริมพลังความคิด สร้างแรงขับเคลื่อนด้านการเปลี่ยนแปลงสภาพภูมิอากาศ
วันเสาร์ที่ 2 มีนาคม 2567
‘ปลัด จตุพร’ ร่วมบรรยายพิเศษ NEXT TREND “CARBON CREDIT " เสริมพลังความคิด สร้างแรงขับเคลื่อนด้านการเปลี่ยนแปลงสภาพภูมิอากาศ
‘ปลัด จตุพร’ ร่วมบรรยายพิเศษ NEXT TREND “CARBON CREDIT " เสริมพลังความคิด สร้างแรงขับเคลื่อนด้านการเปลี่ยนแปลงสภาพภูมิอากาศ
‘ปลัด จตุพร’ ร่วมบรรยายพิเศษ NEXT TREND “CARBON CREDIT " เสริมพลังความคิด สร้างแรงขับเคลื่อนด้านการเปลี่ยนแปลงสภาพภูมิอากาศ
วันที่ 1 มีนาคม 2567 เวลา 14.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย ดร.พิรุณ สัยยะสิทธิ์พานิช อธิบดีกรมการเปลี่ยนแปลงสภาพภูมิอากาศและสิ่งแวดล้อม ร่วมเป็นวิทยากรบรรยายในหัวข้อ NEXT TREND ”CARBON CREDIT " ภายใต้หลักสูตร “The ConneXt” ที่จัดขึ้นโดยมหาวิทยาลัยหอการค้าไทย และบริษัท เมจิก ไทม์ จํากัด เพื่อเสริมพลังความคิด เพิ่มศักยภาพของผู้เข้าฝึกอบรมที่เป็นผู้บริหารให้มีความรู้รอบด้าน โดยได้บรรยายให้ความรู้ให้แก่ผู้เข้าฝึกอบรม มีหัวข้อที่สําคัญ อาทิ แนวโน้มและสถานการณ์การเปลี่ยนแปลงของโลก ผลจากการประชุม COP 28 แผนปฏิบัติการด้านการลดก๊าซเรือนกระจกของประเทศ สถานะการดําเนินงานเพื่อส่งเสริมตลาดคาร์บอนเครดิตในประเทศไทย อีกทั้งระเบียบ ข้อกฏหมาย เครื่องมือกลไก กลไกตลาดคาร์บอนเครดิตระหว่างประเทศ การพัฒนากลไกตลาดคาร์บอนเครดิตในประเทศ ร่าง พ.ร.บ. การเปลี่ยนแปลงสภาพภูมิอากาศ พ.ศ. .... รวมถึงกลไกราคาคาร์บอนภายใต้ ร่าง พ.ร.บ. การเปลี่ยนแปลงสภาพภูมิอากาศ พ.ศ. .... ณ มหาวิทยาลัยหอการค้าไทย
รัฐบาลไทย-ข่าวทำเนียบรัฐบาล-โฆษกรัฐบาล ย้ำ เพื่ออํานวยความสะดวกด้านการจราจรให้กับ ปชช. เดินทางเข้า-ออก จ.นราธิวาส จำเป็นต้องยกสิ่งกีดขวางออก ช่วงนายกฯ ลงพื้นที่ตรวจราชการ
วันศุกร์ที่ 1 มีนาคม 2567
01/03/2567
โฆษกรัฐบาล ย้ํา เพื่ออํานวยความสะดวกด้านการจราจรให้กับ ปชช. เดินทางเข้า-ออก จ.นราธิวาส จําเป็นต้องยกสิ่งกีดขวางออก ช่วงนายกฯ ลงพื้นที่ตรวจราชการ
โฆษกรัฐบาล ย้ํา เพื่ออํานวยความสะดวกด้านการจราจรให้กับ ปชช. เดินทางเข้า-ออก จ.นราธิวาส จําเป็นต้องยกสิ่งกีดขวางออก ช่วงนายกฯ ลงพื้นที่ตรวจราชการ ยืนยันต้องมีด่านความมั่นคงเพื่อสกัดยาเสพติดและขบวนการลักลอบขนแรงงานเถื่อน
วันที่ 1 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยถึง กรณี นายอามีเน๊าะ อารง อดีตผู้สมัครสมาชิกสภาผู้แทนราษฎร (ส.ส.) พรรคก้าวไกล ได้โพสภาพถ่ายที่ตั้งด่านตรวจปลักปลา (ด่านตรวจความมั่นคง) อําเภอเมืองนราธิวาส จังหวัดนราธิวาส เปรียบเทียบภาพระหว่างการลงพื้นที่ตรวจราชการ และหลังการตรวจราชการเสร็จสิ้นของ นายกรัฐมนตรีและคณะ นั้น
โฆษกรัฐบาล กล่าวว่า ทาง ภ.จว.นราธิวาส ได้รายงานชี้แจง ข้อเท็จจริง ดังนี้
1. ด่านตรวจปลักปลาเป็นด่านตรวจที่จัดตั้งขึ้น โดย กอ.รมน.ภาค ๔ สน. ตามแผนเสริมสร้างสันติสุขจังหวัดชายแดนภาคใต้ ประจําปี 2567 อยู่ในความรับผิดชอบของ ฉก.นย.ทร. โดยให้ ฉก.ตร.นราธิวาส 93 (เป็นหน่วยขึ้นควบคุมทางยุทธการของ ฉก.นย.ทร.) จัดกําลังของหน่วยร่วมกับ สภ.เมืองนราธิวาส และ ศปก.อ.เมืองนราธิวาส ทําการตรวจบุคคลและยานพาหนะ โดยให้กําลังพล ปฏิบัติหน้าที่ตลอด 24 ชั่วโมง
2. ในวันพฤหัสบดี ที่ 29 ก.พ.67 คณะรัฐมนตรี มีกําหนดการเดินทางมาปฏิบัติภารกิจ ในพื้นที่จังหวัดนราธิวาส ตามกําหนดการเดินทางของคณะรัฐมนตรี จะเดินทางโดยเครื่องบิน จากท่าอากาศยานเบตง อ.เบตง จว.ยะลา มายังท่าอากาศยานนราธิวาส ต.โคกเคียน อ.เมืองนราธิวาส จว.นราธิวาส แล้วเดินทางโดยรถยนต์จากท่าอากาศยานราธิวาส ไปยังพุทธมณฑลจังหวัดนราธิวาส ต.ลําภู อ.เมืองนราธิวาส จว.นราธิวาส และพิพิธภัณฑ์มรดกวัฒนธรรมอิสลามฯ อ.ยี่งอ จว.นราธิวาส การเดินทาง ทั้งขาไปและขากลับจะผ่านด่านตรวจปลักปลา
3. ก่อนกําหนดการเดินทางของคณะรัฐมนตรี 3 ชั่วโมง เจ้าหน้าที่ประจําด่านตรวจ ได้ยกสิ่งกีดขวางบริเวณด่านตรวจออกทั้งหมด เพื่ออํานวยความสะดวกด้านการจราจรให้กับประชาชน ที่เดินทางเข้าและออกจากเขตเมืองนราธิวาส และปฏิบัติตามแผนการรักษาความปลอดภัยและอํานวย ความสะดวกด้านการจราจรของ ภ.จว.นราธิวาส ที่กําหนดให้ห้ามปิดการจราจรโดยเด็ดขาด เพื่อให้ขบวน การเดินทางของคณะรัฐมนตรีใช้เส้นทางร่วมกับประชาชนได้ และป้องกันไม่ให้ประชาชนได้รับความเดือนร้อน ในการสัญจร
4. เนื่องจากจังหวัดนราธิวาส เป็นจังหวัดปลายทางในการลําเลียงยาเสพติดและแรงงานต่างด้าว จึงมีความจําเป็นต้องคงด่านตรวจ เพื่อป้องกันการไหลทะลักของยาเสพติด และแรงงานต่างด้าว ซึ่งเป็นปัญหาหลักของชาติ
“การลงพื้นที่ตรวจราชการของนายกรัฐมนตรีทุกๆ ครั้ง นายกฯ กําชับส่วนราชการทุกส่วนให้ปฎิบัติในทิศทางเดียวคือ จะต้องไม่ให้กระทบสร้างความเดือดร้อนต่อเดินทางสัญจรไปมาของพี่น้องประชาชน ซึ่งการลงพื้นที่ 3 จังหวัดชายแดนภาคใต้ก็เหมือนกัน นายกฯ ให้ความสําคัญเรื่องความปลอดภัยของพี่น้องประชาชนในพื้นที่เป็นหลัก ขออย่าโยงเป็นเรื่องการเมือง สร้างความเข้าใจผิด  สร้างความขัดแย้งขึ้นมาในสังคม” โฆษกรัฐบาล ย้ํา
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ถวายการต้อนรับ”มกุฎราชกุมารแห่งรัฐกลันตัน”ในโอกาสเสด็จเยือนไทยส่วนพระองค์ เผย รับประทานคำปรึกษา”การพัฒนาการค้า-ลงทุน-โครงสร้างพื้นฐาน”บริเวณชายแดนทั้ง 2 ประเทศ
วันเสาร์ที่ 2 มีนาคม 2567
02/03/2567
​“รองนายกฯสมศักดิ์” ถวายการต้อนรับ”มกุฎราชกุมารแห่งรัฐกลันตัน”ในโอกาสเสด็จเยือนไทยส่วนพระองค์ เผย รับประทานคําปรึกษา”การพัฒนาการค้า-ลงทุน-โครงสร้างพื้นฐาน”บริเวณชายแดนทั้ง 2 ประเทศ
​“รองนายกฯสมศักดิ์” ถวายการต้อนรับ”มกุฎราชกุมารแห่งรัฐกลันตัน”ในโอกาสเสด็จเยือนไทยส่วนพระองค์ เผย รับประทานคําปรึกษา”การพัฒนาการค้า-ลงทุน-โครงสร้างพื้นฐาน”บริเวณชายแดนทั้ง 2 ประเทศ เชื่อ จะช่วยยกระดับคุณภาพชีวิต-ช่วยรักษาความสงบ
วันที่ 2 มีนาคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ตน พร้อมด้วย นายสัมพันธ์ มะยูโซ๊ะ สส.นราธิวาส พรรคพลังประชารัฐ นายอามินทร์ มะยูโซ๊ะ สส.นราธิวาส พรรคพลังประชารัฐ ได้มีโอกาสถวายการต้อนรับมกุฎราชกุมารแห่งรัฐกลันตัน ประเทศมาเลเซีย และผู้สําเร็จราชการแทนพระองค์ His Highness Tengku Muhammad Fakhry Petra เนื่องในโอกาสการเสด็จเยือนประเทศไทยเป็นการส่วนพระองค์ ซึ่งได้มีการหารือ และขอรับประทานคําปรึกษาประเด็นการพัฒนาการค้า การลงทุน และโครงสร้างพื้นฐานบริเวณพรมแดนแดน ไทย-มาเลเซีย โดยเฉพาะการสร้างสะพานมิตรภาพข้ามแม่น้ําโก-ลก จํานวน 2 แห่ง ที่อําเภอตากใบ - เปิงกาลันกูโบร์ และ อําเภอสุไหงโกลก - รันเตาปันจัง นอกจากนี้ ยังได้ปรึกษาหารือถึงนโยบายเมืองพี่น้อง (Twin Cities) สําหรับ จังหวัดนราธิวาส และรัฐกลันตัน ประเทศมาเลเซีย เพื่อสนับสนุนการพัฒนาด้านเศรษฐกิจและการท่องเที่ยวของทั้งสองประเทศ
นายสมศักดิ์ กล่าวอีกว่า ถือเป็นพระกรุณาธิคุณเป็นอย่างยิ่ง ที่ตนได้มีโอกาสเข้าเฝ้าฯ และกราบขอรับประทานคําปรึกษาจากฝ่าพระบาท มกุฏราชกุมารแห่งรัฐกลันตัน ซึ่งฝ่าพระบาททรงมีความยินดี ที่จะสนับสนุนการดําเนินงานของศูนย์อํานวยการบริหารจังหวัดชายแดนภาคใต้ (ศอ.บต.) โดยเฉพาะการพัฒนาเศรษฐกิจและการค้าการลงทุนบริเวณชายแดนของทั้งสองประเทศ ซึ่งเชื่อมั่นว่า จะส่งเสริมคุณภาพชีวิตความเป็นอยู่ของประชาชนทั้งสองประเทศ และมีส่วนช่วยในการรักษาความสงบปลอดภัยในบริเวณพื้นที่สามจังหวัดชายแดนภาคใต้ นอกจากนี้ ฝ่าพระบาทยังชวนตน ให้เดินทางไปยังรัฐกลันตัน เพื่อหารือกับข้าราชการในพื้นที่ประเทศมาเลเซีย และความเป็นไปได้ในการทํางานร่วมกันระหว่างสองประเทศ โดยฝ่าพระบาทมีความยินดีที่จะนั่งเป็นประธานการประชุมให้ด้วย
“การร่วมกันพัฒนาพื้นที่ชายแดนภาคใต้ของทั้ง 2 ประเทศ ถือเป็นสัญญาณที่ดี เพราะจะช่วยส่งเสริมในทุกมิติ และผมขอยืนยันว่า รัฐบาล ภายใต้การนําของนายเศรษฐา ทวีสิน นายกรัฐมนตรี ให้ความสําคัญกับการพัฒนาพื้นที่จังหวัดชายแดนภาคใต้ เป็นอย่างมาก อย่างล่าสุด ก็นํารัฐมนตรี ลงพื้นที่ จังหวัดชายแดนภาคใต้ โดยเป็นสิ่งที่ยืนยันได้ว่า รัฐบาล ไม่ได้ละเลยปัญหาในจังหวัดชายแดนภาคใต้ แต่ที่เน้นการพัฒนา เพื่อให้คุณภาพชีวิตของพี่น้องประชาชนดีขึ้น แล้วปัญหาความมั่นคง ก็จะเบาบางลง“ รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-"ก.อุตฯ ปลดล็อก Solar Rooftop กรมโรงงานฯ ขานรับ เร่งแปลงเครื่องจักรเป็นทุน คาดปี 67 ช่วยเหลือ SMEs ได้กว่า 2 แสนล้านบาท"
วันเสาร์ที่ 2 มีนาคม 2567
02/03/2567
"ก.อุตฯ ปลดล็อก Solar Rooftop กรมโรงงานฯ ขานรับ เร่งแปลงเครื่องจักรเป็นทุน คาดปี 67 ช่วยเหลือ SMEs ได้กว่า 2 แสนล้านบาท"
"ก.อุตฯ ปลดล็อก Solar Rooftop กรมโรงงานฯ ขานรับ เร่งแปลงเครื่องจักรเป็นทุน คาดปี 67 ช่วยเหลือ SMEs ได้กว่า 2 แสนล้านบาท"
นายจุลพงษ์ ทวีศรี อธิบดีกรมโรงงานอุตสาหกรรม เปิดเผยว่า กรมโรงงานอุตสาหกรรม (กรอ.) ขานรับนโยบาย “อุตสาหกรรมเศรษฐกิจที่เติบโตอย่างยั่งยืนคู่ชุมชน” ของรัฐมนตรีว่าการกระทรวงอุตสาหกรรม (นางสาวพิมพ์ภัทรา วิชัยกุล) ที่สนับสนุนการใช้พลังงานสะอาด มุ่งพัฒนาอุตสาหกรรมที่เป็นมิตรต่อสิ่งแวดล้อม โดยอยู่ระหว่างขั้นตอนการแก้ไขกฎหมายปลดล็อกให้การติดตั้งระบบผลิตพลังงานไฟฟ้าจากพลังงานแสงอาทิตย์ชนิดติดตั้งบนหลังคา (Solar Rooftop) ไม่เข้าข่ายโรงงานที่ต้องขอรับใบอนุญาตประกอบกิจการโรงงาน เนื่องจากความต้องการใช้ไฟฟ้าจากพลังงานแสงอาทิตย์ในปัจจุบันมีจํานวนมาก
กรอ. เตรียมผลักดันให้มีการแปลงเครื่องจักรเป็นทุนจาก Solar Rooftop ซึ่งเป็นมาตรการช่วยเหลือธุรกิจ SMEs โดยผู้ประกอบการสามารถนํา Solar Rooftop เป็นหลักทรัพย์ค้ําประกันในการขอสินเชื่อ อีกทั้งผู้ประกอบการที่ไม่มีทุนสําหรับติดตั้ง Solar Rooftop สามารถนําโครงการไปขอสินเชื่อสําหรับติดตั้ง Solar Rooftop จากสถาบันทางการเงิน เช่น ธนาคารกรุงไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย โดยในปี 2566 มีผู้ประกอบการอุตสาหกรรมนํา Solar Rooftop มาจดทะเบียนกรรมสิทธิ์เครื่องจักร จํานวน 169 ราย เพิ่มขึ้นกว่า 90% เมื่อเทียบกับปีก่อน และในปี 2567 คาดว่าจะมีการนํา Solar Rooftop มาจดทะเบียนกรรมสิทธิ์เครื่องจักร เพิ่มขึ้นกว่า 100%
นายจุลพงษ์ กล่าวเพิ่มเติมว่า กรอ. ดําเนินโครงการ “เร่งรัดการจดทะเบียนเครื่องจักรของวิสาหกิจขนาดกลางและขนาดย่อม” ซึ่งเป็นโครงการที่ดําเนินมาอย่างต่อเนื่องตั้งแต่ปี 2559 มีเป้าหมายเพื่อเผยแพร่ ให้ความรู้ความเข้าใจ และให้คําแนะนําที่เกี่ยวกับการเพิ่มประสิทธิภาพเครื่องจักร ให้กับผู้ประกอบการ SMEs ทั่วประเทศ ทั้งในด้านการเพิ่มการผลิต การลดต้นทุนด้านพลังงาน การลดต้นทุนในการจัดการปัญหาด้านสิ่งแวดล้อม หรือส่งเสริมสนับสนุนให้มีการใช้นวัตกรรมสมัยใหม่เพื่อปรับปรุงกระบวนการผลิตให้มีประสิทธิภาพที่สูงขึ้น ทั้งในด้านการปรับปรุงเครื่องจักรเดิม หรือการเปลี่ยนเครื่องจักรใหม่ทดแทน โดยตลอดระยะเวลาตั้งแต่ปี 2559 มีผู้ประกอบการอุตสาหกรรมเข้าร่วมโครงการแล้วกว่า 2,998 ราย และมีเครื่องจักรที่ได้รับการตรวจสอบปรับปรุงหรือปรับเปลี่ยนแล้วไม่น้อยกว่า 12,500 เครื่อง
“ผมขอเชิญชวนผู้ประกอบการ SMEs ทั่วประเทศ นํา Solar Rooftop เครื่องจักรขนาดเล็กหรือขนาดใหญ่ในโรงงานอุตสาหกรรม หรือเครื่องจักรในธุรกิจอื่น อาทิ สวนสนุก ฟาร์ม โรงพยาบาล เป็นต้น มาจดทะเบียนกับกรมโรงงานอุตสาหกรรม หรือสํานักงานอุตสาหกรรมจังหวัด โดยสามารถตรวจสอบรายการเครื่องจักรที่สามารถจดทะเบียนได้ที่ https://www5.diw.go.th/mac/macregist/ หรือสอบถามสํานักงานทะเบียนเครื่องจักรกลาง โทร. 02 430 6317 ต่อ 2600 นอกจากนี้ ยังได้เพิ่มช่องทางการจดทะเบียนกรรมสิทธิ์เครื่องจักรผ่านระบบจดทะเบียนเครื่องจักรออนไลน์ https://omr.diw.go.th/OMR/ เพื่ออํานวยความสะดวกให้แก่ผู้ประกอบการ และคาดว่าในปี 2567 จะสามารถส่งเสริมให้ผู้ประกอบการ SMEs จดทะเบียนเครื่องจักร จํานวนไม่น้อยกว่า 5,000 เครื่อง และมีมูลค่าการแปลงเครื่องจักรเป็นทุนไม่น้อยกว่า 2 แสนล้านบาท” อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-ชาวเฝ้าไร่เฮ! รมว.ธรรมนัส ลงพื้นที่จ.หนองคาย สั่งการ ชป. หาแนวทางแก้ไขปัญหาขาดแคลนน้ำในพื้นที่ อีกทั้งรวมพลังทัพกระทรวงเกษตรฯส่งเสริมอาชีพเกษตรกรอย่างครอบคลุม
วันเสาร์ที่ 2 มีนาคม 2567
ชาวเฝ้าไร่เฮ! รมว.ธรรมนัส ลงพื้นที่จ.หนองคาย สั่งการ ชป. หาแนวทางแก้ไขปัญหาขาดแคลนน้ําในพื้นที่ อีกทั้งรวมพลังทัพกระทรวงเกษตรฯส่งเสริมอาชีพเกษตรกรอย่างครอบคลุม
ชาวเฝ้าไร่เฮ! รมว.ธรรมนัส ลงพื้นที่จ.หนองคาย สั่งการ ชป. หาแนวทางแก้ไขปัญหาขาดแคลนน้ําในพื้นที่ อีกทั้งรวมพลังทัพกระทรวงเกษตรฯส่งเสริมอาชีพเกษตรกรอย่างครอบคลุม มุ่งพัฒนาคุณภาพชีวิตสู่ความเจริญอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการและพบปะพี่น้องเกษตรกรอําเภอเฝ้าไร่ จังหวัดหนองคาย โดยมี นายนวนิตย์ พลเคน รองปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ ผู้บริหารส่วนราชการจังหวัดหนองคาย และเจ้าหน้าที่ที่เกี่ยวข้อง เข้าร่วม ณ ที่ว่าการอําเภอเฝ้าไร่ จังหวัดหนองคาย
สําหรับการลงพื้นที่ในครั้งนี้ รมว.ธรรมนัส ได้ร่วมประชุมหารือร่วมกับกรมชลประทาน ผู้แทนกรมทรัพยากรน้ําบาดาล และหน่วยงานที่เกี่ยวข้อง ในประเด็นการแก้ไขปัญหาขาดแคลนน้ําในพื้นที่อําเภอเฝ้าไร่ ซึ่งได้มอบหมาย กรมชลประทาน ให้มีการศึกษาแนวทางจัดทําโครงการก่อสร้างอาคารบังคับน้ําหนองฝายบ้านและอาคารประกอบ เพื่อเพิ่มปริมาณเก็บกักน้ําต้นทุนสําหรับการเกษตร และการอุปโภคบริโภคของพี่น้องเกษตรกรในพื้นที่ รวมถึงศึกษาแนวทางการจัดตั้งสถานีสูบน้ําจากแม่น้ําสงครามมายังหนองฝายบ้าน เพื่อเป็นแนวทางการบริหารจัดการน้ําอย่างยั่งยืน อีกทั้งให้มีการขุดลอกลําห้วยสาขาในพื้นที่สําหรับเป็นพื้นที่รับน้ําต่อไป
ในโอกาสนี้ รัฐมนตรีว่าการเกษตรฯ ได้มอบโฉนดเพื่อการเกษตรให้แก่เกษตรกร จํานวน 52 ราย จํานวนพื้นที่ 54 แปลง ซึ่งอําเภอเฝ้าไร่จัดเป็นอําเภอที่มีพื้นที่เขตปฏิรูปที่ดินมากที่สุดในจังหวัดหนองคาย โดยมีพื้นที่ดําเนินการปฎิรูปที่ดินจํานวนทั้งสิ้น 192,982 ไร่ และจัดที่ดินให้กับเกษตรกรไปแล้ว รวมจํานวนทั้งสิ้น 17,818 ราย รวมเนื้อที่ 188,478 ไร่
ทั้งนี้ รมว.ธรรมนัส ได้มอบหมายทุกหน่วยงานในสังกัดกระทรวงเกษตรและสหกรณ์ร่วมบูรณาการส่งเสริมอาชีพเกษตรกรอย่างครอบคลุมทั้งด้านพืช ประมง และปศุสัตว์ อาทิ การปลูกข้าวโพดหวานหลังนา การสนับสนุนพันธุ์ปลาเศรษฐกิจ เป็นต้น เพื่อสร้างโอกาสการพัฒนาคุณภาพชีวิตพี่น้องเกษตรกร อีกทั้งเป็นการเพิ่มมูลค่าโฉนดเพื่อการเกษตรอย่างเป็นรูปธรรม อีกด้วย
รัฐบาลไทย-ข่าวทำเนียบรัฐบาล-​“พิมพ์ภัทรา” กระทรวงอุตสาหกรรมร่วมแก้ไขปัญหาผู้ประกอบการ ส่งออกรถยนต์ไปประเทศออสเตรเลีย ต้องเป็นไปตามมาตรฐานมลพิษใหม่ของรถยนต์
วันเสาร์ที่ 2 มีนาคม 2567
02/03/2567
​“พิมพ์ภัทรา” กระทรวงอุตสาหกรรมร่วมแก้ไขปัญหาผู้ประกอบการ ส่งออกรถยนต์ไปประเทศออสเตรเลีย ต้องเป็นไปตามมาตรฐานมลพิษใหม่ของรถยนต์
​“พิมพ์ภัทรา” กระทรวงอุตสาหกรรมร่วมแก้ไขปัญหาผู้ประกอบการ ส่งออกรถยนต์ไปประเทศออสเตรเลีย ต้องเป็นไปตามมาตรฐานมลพิษใหม่ของรถยนต์ พร้อมเสนอ นายกฯ เร่งหาทางออก ในเวทีประชุม ASEAN Summit ที่ออสเตรเลีย
วันที่ 2 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้มีการหารือกับผู้บริหารบริษัทโตโยต้า มอร์เตอร์ประเทศไทย จํากัด และผู้บริหารสํานักงานมาตรฐานผลิตภัณฑ์อุตสาหกรรม หรือ สมอ. เพื่อร่วมกําหนดแนวทางการแก้ไขปัญหา การกําหนดมาตรฐานมลพิษใหม่ของรยนต์ที่จัดจําหน่ายในประเทศออสเตรเลีย หรือที่เรียกว่า (New Vehicle Efficiency Standard – NVES) ทางการออสเตรเลียมีแผนการบังคับใช้ในปี 2568 ซึ่งหากมีการบังคับใช้มาตรฐานนี้จะส่งผลกระทบอย่างมากกับการผลิตรถยนต์ของผู้ประกอบการในประเทศไทยลดลง โดยปัจจุบันมีการส่งออกรถยนต์แบรนด์โตโยต้าไปยังออสเตรเลีย 46,000 คันต่อปี และยังไม่รวมแบรนด์อื่นๆ มูลค่าจํานวนมาก และหากไม่ได้ตามมาตรฐานที่ทางการออสเตรเลียกําหนดมีค่าปรับสูงมากถึง 100 เหรียญ/กรัม/กิโลเมตร กรัม
ล่าสุด ผู้ประกอบการที่ได้รับผลกระทบ ได้ประสานกับกระทรวงอุตสาหกรรมเพื่อขอความช่วยเหลือ โดยต้องการเวลาที่เหมาะสมเพื่อการปรับตัวสําหรับการเปลี่ยนผ่าน ที่รวมถึงการที่ผู้ประกอบการต้องปรับเปลี่ยนกระบวนการผลิตหลายส่วน จึงต้องการขอให้ทางการออสเตรเลียพิจารณาระยะเปลี่ยนผ่านอย่างน้อย 2-3 ปี ภายใต้ข้อตกลงว่าด้วยอุปสรรคทางเทคนิคต่อการค้า (WTO TBT Agreement) ซึ่งทางออสเตรเลียเองอยู่ระหว่างเวียนแจ้งกฎระเบียบดังกล่าวให้ประเทศสมาชิกมีโอกาสแสดงความคิดเห็น ภายในวันที่ 30 เมษายน 2567
สมอ. ภายใต้การดูแลของกระทรวงอุตสาหกรรม รายงานว่าได้ดําเนินการแจ้งกฎระเบียบดังกล่าวของออสเตรเลียไปยังผู้เกี่ยวข้องในประเทศไทยทุกส่วน เช่น สมาคมอุตสาหกรรมยานยนต์ไทย เป็นต้น เพื่อรวบรวมและรับฟังความเห็นอย่างเป็นทางการ
นางรัดเกล้า กล่าวอีกว่า ทันทีที่ทราบเรื่อง นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรมไม่นิ่งนอนใจ และได้นําประเด็นนี้เสนอต่อนายกรัฐมนตรี ที่จะเดินทางไปประชุม ASEAN Summit ที่ออสเตรเลีย ในวันที่ 3 มีนาคมที่จะถึงนี้ อีกทั้งยังย้ําว่า การช่วยเหลือผู้ประกอบการเป็นหนึ่งในภารกิจของกระทรวงอุตสาหกรรม การดําเนินการของภาคอุตสาหกรรมควรเป็นไปตามความเหมาะสม ให้ความเป็นธรรมกับทุกภาคส่วน ควบคู่กับการเคารพในกรอบกติกากฎหมายทั้งในประเทศและระหว่างประเทศ
รัฐบาลไทย-ข่าวทำเนียบรัฐบาล-นายกฯ ตรวจติดตามการแก้ไขปัญหาพนังกั้นลำน้ำชีทรุดตัว จ.กาฬสินธุ์ ย้ำหน่วยงานที่เกี่ยวข้องทำงานบูรณาการ ยืนยันรัฐบาลจะแก้ไขปัญหาลำน้ำชีอย่างเต็มที่ ให้ชาวกาฬสินธุ์ไม่ต้องประสบอุทกภัย
วันเสาร์ที่ 2 มีนาคม 2567
02/03/2567
นายกฯ ตรวจติดตามการแก้ไขปัญหาพนังกั้นลําน้ําชีทรุดตัว จ.กาฬสินธุ์ ย้ําหน่วยงานที่เกี่ยวข้องทํางานบูรณาการ ยืนยันรัฐบาลจะแก้ไขปัญหาลําน้ําชีอย่างเต็มที่ ให้ชาวกาฬสินธุ์ไม่ต้องประสบอุทกภัย
นายกฯ ตรวจติดตามการแก้ไขปัญหาพนังกั้นลําน้ําชีทรุดตัว จ.กาฬสินธุ์ ย้ําหน่วยงานที่เกี่ยวข้องทํางานบูรณาการ ยืนยันรัฐบาลจะแก้ไขปัญหาลําน้ําชีอย่างเต็มที่ ให้ชาวกาฬสินธุ์ไม่ต้องประสบอุทกภัย มีความเป็นอยู่ที่ดีขึ้น
วันนี้ (2 มีนาคม 2567)เวลา 11.45 น. ณ บริเวณพนังกั้นลําน้ําชีชั่วคราว กม.ที่ 2+300 บ้านโนนแดง อําเภอฆ้องชัย จังหวัดกาฬสินธุ์ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามการแก้ไขปัญหาพนังกั้นลําน้ําชีทรุดตัว โดยมีนายสุทิน คลังแสง รัฐมนตรีว่าการกระทรวงกลาโหม นางมนพร เจริญศรี รัฐมนตรีช่วยว่าการกระทรวงคมนาคม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสมคิด เชื้อคง รองเลขาธิการนายกรัฐมนตรีฝ่ายการเมือง และนายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง ร่วมคณะด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับฟังรายงานสภาพปัญหาพนังกั้นน้ําชี กม. 6+400 เป็นช่วงคุ้งน้ําของลําน้ําชี โดยช่วงฤดูน้ําหลากจะได้รับผลกระทบจากกระแสน้ําค่อนข้างรุนแรง ด้วยโครงสร้างเดิมไม่ได้ถูกออกแบบให้รองรับกระแสน้ําที่ไหลมากระทบบริเวณคุ้งน้ํา เมื่อเข้าฤดูแล้งระดับน้ําชีจะลดลงอย่างรวดเร็ว ทําให้มวลดินขาดเสถียรภาพ ส่งผลให้ผนังกั้นน้ําดังกล่าวทรุดตัวลงและส่งผลให้ผิวจราจรเกิดความเสียหายสร้างความเดือดร้อนให้กับประชาชนในพื้นที่ รวมทั้งนายกฯ รับฟังข้อเสนอเพื่อขอรับการสนับสนุนจากรัฐบาล ในโครงการส่งน้ําและบํารุงรักษาลําปาว เพื่อซ่อมแซมพนังกั้นน้ําชี กม. 6+400 และโครงการเขื่อนป้องกันตลิ่งริมลําน้ําชี เพื่อป้องกันคันทาง (พนังแม่น้ําชี) พังทลายจากกระแสน้ําชีกัดเซาะคันทาง
นายกรัฐมนตรีกล่าวถึงโครงการที่จะซ่อมแซมตลิ่งริมลําน้ําชี ถ้าดําเนินการแล้วเสร็จจะสามารถช่วยเหลือประชาชนได้ในระยะสั้นหรือระยะยาว หากแก้ไขแล้วสามารถป้องกันได้ในระยะยาวบรรเทาความเดือดร้อน ลดการสูญเสียทรัพย์สินของประชาชน นับเป็นเรื่องที่ดี ทั้งนี้ หน่วยงานที่เกี่ยวข้องจะต้องทํางานแบบบูรณาการ วางแผนการบริหารจัดการน้ําให้ดี เก็บรวบรวม วิเคราะห์ข้อมูลในแต่ละปีมาคาดการณ์ความเป็นไปได้ เพื่อรองรับสถานการณ์น้ําที่อาจจะเกิดขึ้น
จากนั้น นายกรัฐมนตรีกล่าวให้กําลังใจประชาชนที่มารอให้การต้อนรับ โดยการมาลงพื้นที่วันนี้ตนจะนําปัญหาที่ได้รับฟังไปพิจารณาหาทางแก้ไขผ่านโครงการต่าง ๆ เพื่อให้ประชาชนชาวกาฬสินธุ์ไม่ต้องประสบกับอุทกภัย มีความเป็นอยู่ที่ดีขึ้น อีกทั้งขอยืนยันว่ารัฐบาลจะแก้ไขปัญหาลําน้ําชีอย่างเต็มที่
รัฐบาลไทย-ข่าวทำเนียบรัฐบาล-นายกฯ สั่งการเตรียมการรับรองการท่องเที่ยว ฟรีวีซ่าไทย-จีน เริ่มแล้ววันนี้ ควบคู่ส่งเสริมการท่องเที่ยวระหว่างประเทศต่อเนื่อง พร้อมยกระดับหนังสือเดินทางไทยเดินทางได้ 35 ประเทศ
วันเสาร์ที่ 2 มีนาคม 2567
02/03/2567
นายกฯ สั่งการเตรียมการรับรองการท่องเที่ยว ฟรีวีซ่าไทย-จีน เริ่มแล้ววันนี้ ควบคู่ส่งเสริมการท่องเที่ยวระหว่างประเทศต่อเนื่อง พร้อมยกระดับหนังสือเดินทางไทยเดินทางได้ 35 ประเทศ
นายกฯ สั่งการเตรียมการรับรองการท่องเที่ยว ฟรีวีซ่าไทย-จีน เริ่มแล้ววันนี้ ควบคู่ส่งเสริมการท่องเที่ยวระหว่างประเทศต่อเนื่อง พร้อมยกระดับหนังสือเดินทางไทยเดินทางได้ 35 ประเทศ/ดินแดน ไม่ต้องขอรับการตรวจลงตรา
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งลดข้อจํากัดด้านการท่องเที่ยว ยกระดับหนังสือเดินทางไทย จนทําให้ปัจจุบันเมื่อรวมมาตรการยกเว้นตรวจลงตราหนังสือเดินทางไทย-จีน อย่างถาวรซึ่งมีผลบังคับใช้วันแรกเมื่อวานนี้( 1 มีนาคม 2567 ) ทําให้ผู้ถือหนังสือเดินทางไทย สามารถเดินทางโดยไม่ต้องขอรับการตรวจลงตรา ได้ใน 35 ประเทศ/ดินแดน
โฆษกประจําสํานักนายกรัฐมนตรี กล่าวว่าจากผลสําเร็จ ในการร่วมลงนามในพิธีความตกลงและเอกสารสําคัญไทย-จีน ว่าด้วยการยกเว้นการตรวจลงตราซึ่งกันและกันสําหรับผู้ถือหนังสือเดินทางธรรมดาและหนังสือเดินทางกึ่งราชการ ในวันที่ 28 มกราคม 2567 ที่ผ่านมา ทําให้มาตรการยกเว้นการตรวจลงตราซึ่งกันและกันมีผลในวันที่ 1 มีนาคม 2567 สําหรับผู้ถือหนังสือเดินทางธรรมดาและหนังสือเดินทางกึ่งราชการ สามารถเดินทางไปประเทศจีนและพํานักอยู่ได้สูงสุด 30 วัน โดยไม่ต้องขอวีซ่า และหากเดินทางเข้าออกประเทศจีนหลายครั้ง ภายในระยะเวลา 180 วัน จะสามารถพํานักในประเทศจีนเป็นระยะเวลารวมกันไม่เกิน 90 วัน ซึ่งหลังจากมาตรการนี้มีผลบังคับใช้คาดการณ์ว่าจะเกิดการท่องเที่ยวระหว่างกันมากขึ้น เพิ่มมูลค่าทางเศรษฐกิจ เกิดการแลกเปลี่ยนเรียนรู้ในระดับประชาชนอย่างมีนัยยะสําคัญ
โดยจากข้อมูลกรมการกงสุล กระทรวงต่างประเทศ (ข้อมูล 1 มีนาคม 2567) พบว่าหนังสือเดินทางธรรมดาของไทย สามารถเดินทางไปยังประเทศและดินแดนต่างๆโดยไม่ต้องขอรับการตรวจลงตรา เป็นจํานวน 35 ประเทศ/ดินแดน ดังนี้ 1) อาร์เจนตินา 90วัน 2) ศรีลังกา 30 วัน (28 พฤศจิกายน 2566- 31 มีนาคม 2567) 3) บราซิล 90 วัน 4).บรูไน 14 วัน 5) กัมพูชา 14 วัน 6) ชิลี 90 วัน 7) เอกวาดอร์ 90 วัน 8) จอร์เจีย 365 วัน 9) มณฑลไห่หนานของจีน 30 วัน 10) ฮ่องกง 30 วัน 11) อินโดนีเซีย 30 วัน 12) ญี่ปุ่น 15 วัน 13) คาซัคสถาน 30 วัน 14) เกาหลีใต้ 90 วัน 15) คีร์กีซ 60 วัน (เฉพาะ 1 สิงหาคม 2564 ถึง 31 กรกฎาคม 2568) 16) ลาว 30 วัน 17) มาเก๊า 30 วัน 18) มองโกเลีย 30 วัน 19) มาเลเซีย 30 วัน 20) มัลดีฟส์ 30 วัน 21) เมียนมา 14 วัน (เฉพาะที่ผ่านท่าอากาศยานนานาชาติ) 22) ปานามา 180 วัน 23) เปรู 90 วัน 24) ฟิลิปปินส์ 30 วัน 25) กาตาร์ 30 วัน 26) รัสเซีย 30 วัน 27) เชเชลส์ 30 วัน 28) สิงคโปร์ 30 วัน 29)แอฟริกาใต้ 30 วัน 30) ไต้หวัน 14 วัน (1 สิงหาคม 2565 ถึง 31 กรกฎาคม 2567) 31) ทาจิกิสถาน 30 วัน 32) ตุรเกีย 30 วัน 33) วานูอาตู 30 วัน 34)เวียดนาม 30 วัน และล่าสุด 35) จีน 30 วัน
“นายกรัฐมนตรีตั้งใจยกระดับประเทศ และประชาชนไทยในเวทีโลก พร้อมดําเนินนโยบายอย่างมีกรอบการทํางานที่เป็นรูปธรรม นําเสนอศักยภาพจุดขายของไทยในระดับนานาชาติได้อย่างเหมาะสม รวมทั้ง เร่งดําเนินมาตรการเพื่อยกระดับศักดิ์ศรี และชีวิตความเป็นอยู่ของคนไทยให้ดีขึ้น ซึ่งจะเป็นการเปิดประตูสู่โอกาสให้ทุกภาคส่วนของไทยมากขึ้น” นายชัย กล่าว
รัฐบาลไทย-ข่าวทำเนียบรัฐบาล-"ทปษ.บุญสิงห์" เปิดการประกวดโคเนื้อ "โคบาลล้านนา ครั้งที่ 3" จังหวัดเชียงราย
วันเสาร์ที่ 2 มีนาคม 2567
"ทปษ.บุญสิงห์" เปิดการประกวดโคเนื้อ "โคบาลล้านนา ครั้งที่ 3" จังหวัดเชียงราย
"ทปษ.บุญสิงห์" เปิดการประกวดโคเนื้อ "โคบาลล้านนา ครั้งที่ 3" จังหวัดเชียงราย
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานพิธีเปิดการประกวดโคเนื้อ "โคบาลล้านนา ครั้งที่ 3" ณ บริเวณหาดทรายเทียมหนองหลวง ตําบลเวียงชัย อําเภอเวียงชัย จังหวัดเชียงราย โดยมีนายญาณวุฒิ สุดพิมศรี นายอําเภอเวียงชัย นายพืชผล น้อยนาฝาย ปศุสัตว์จังหวัดเชียงราย และหน่วยงานในสังกัดกระทรวงเกษตรและสหกรณ์ ให้การต้อนรับ
สําหรับการจัดการประกวดโคเนื้อ "โคบาลล้านนา ครั้งที่ 3" นี้ ดําเนินงานโดยสํานักงานปศุสัตว์จังหวัดเชียงราย ภายใต้โครงการพัฒนาศักยภาพการผลิตและสร้างเครือข่ายการผลิตสินค้าเกษตรคุณภาพอาหารปลอดภัยอย่างสร้างสรรค์ กิจกรรมการยกระดับและเพิ่มศักยภาพมาตรฐานการผลิตสินค้าเกษตรคุณภาพอาหารปลอดภัย ประจําปี 2567 โดยประชาสัมพันธ์ขยายผลการสร้างมูลค่าเพิ่มโคเนื้อ จัดให้มีการประกวดโคเนื้อขึ้น มีวัตถุประสงค์เพื่อส่งเสริมอาชีพการเลี้ยงโคเนื้อคุณภาพในจังหวัดเชียงราย และพัฒนาศักยภาพการปรับปรุงพันธุ์สัตว์ การคัดเลือกพันธุ์สัตว์ และมีการจัดประกวด 2 ประเภท ได้แก่ โคลูกผสมยุโรปทั่วไป และโคลูกผสมบีฟมาสเตอร์ รวมทั้งหมด 12 รุ่น โดยมีกลุ่มเป้าหมายเป็นเกษตรกรผู้เลี้ยงโคเนื้อในจังหวัดเชียงราย และจังหวัดใกล้เคียงในกลุ่มภาคเหนือตอนบน 2 (จังหวัดเชียงราย จังหวัดพะเยา จังหวัดแพร่ และจังหวัดน่าน) และผู้ประกอบการแปรรูปผลิตภัณฑ์ด้านปศุสัตว์ ในจังหวัดเชียงราย ซึ่งในปีนี้เป็นครั้งที่ 3 ที่มีการจัดประกวดโคเนื้อเกิดขึ้น ตั้งแต่มีการส่งเสริมการเลี้ยงโคเนื้อมาระยะเวลา 6 ปี ที่ผ่านมา ซึ่งผลผลิตโคเนื้อที่ได้พัฒนาปรับปรุงพันธ์โดยพ่อพันธุ์สายเลือดยุโรปเริ่มเจริญเติบโตและขยายเพิ่มขึ้นในจังหวัดเชียงราย มีเป้าหมายในการพัฒนาปรับปรุงพันธุ์โคเนื้อ โดยการยกระดับสายเลือดพันธุ์โคเนื้อยุโรป เน้นโคเนื้อสายพันธุ์ บีฟมาสเตอร์ เป็นหลัก
รัฐบาลไทย-ข่าวทำเนียบรัฐบาล-นายกฯ เชิญชวนคนไทยมีน้ำใจกับนักท่องเที่ยวต่างชาติ และขอให้เจ้าหน้าที่ช่วยดูแลหากมีนักท่องเที่ยวไม่ปฏิบัติตามกฎหมายไทย
วันเสาร์ที่ 2 มีนาคม 2567
02/03/2567
นายกฯ เชิญชวนคนไทยมีน้ําใจกับนักท่องเที่ยวต่างชาติ และขอให้เจ้าหน้าที่ช่วยดูแลหากมีนักท่องเที่ยวไม่ปฏิบัติตามกฎหมายไทย
นายกฯ เชิญชวนคนไทยมีน้ําใจกับนักท่องเที่ยวต่างชาติ และขอให้เจ้าหน้าที่ช่วยดูแลหากมีนักท่องเที่ยวไม่ปฏิบัติตามกฎหมายไทย
วันที่ 2 มีนาคม 2567 นายชัย วัชรงค์ โฆษกประจําสํานักนายกรัฐมนตรีระบุว่า ต่อเหตุการณ์ที่เกี่ยวข้องกับนักท่องเที่ยวที่เกิดขึ้นในประเทศช่วงนี้ นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลังห่วงกังวล ขอให้ประชาชนไทยร่วมแรงร่วมใจกันเป็นเจ้าบ้านที่ดีเพื่อรองรับนักท่องเที่ยวที่ชื่นชอบประเทศไทย ที่ต้องการมาเที่ยวพักผ่อนด้วยความชื่นชมความเป็นไทย มีน้ําใจต่อนักท่องเที่ยว เพื่อให้นโยบายการท่องเที่ยวที่รัฐบาลผลักดันอย่างรอบด้านสําเร็จ เพื่อให้ปัจจัยด้านอุตสาหกรรมการท่องเที่ยวเป็นอีกเครื่องมือผลักดันเศรษฐกิจไทย
ทั้งนี้ หากชาวต่างชาติที่มีพฤติกรรมไม่น่ารักต่อคนไทย เจ้าหน้าที่ตํารวจต้องดําเนินการให้นักท่องเที่ยวเหล่านั้นปฏิบัติตามกฎหมายไทยด้วย
“ประเทศไทยกําลังผลักดันให้การท่องเที่ยวเป็นกลไกสําคัญพัฒนาฟื้นฟูเศรษฐกิจ จึงขอให้ชาวไทยร่วมแรงร่วมใจเป็นเจ้าบ้านที่ดี มีน้ําใจต่อผู้มาเยือน ร่วมพัฒนาชาติไปด้วยกัน อย่างไรก็ดี ยังคงอยู่ซึ่งความมีเกียรติมีศักดิ์ศรี ชาวต่างชาติที่ไม่ปฏิบัติตามกฎหมายก็ควรได้รับการตรวจสอบ ให้ปฏิบัติตามกฎหมายไทย มีน้ําใจกับคนไทย” นายชัย กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 2/2567 จังหวัดน่าน แพร่ พะเยา และเชียงราย
วันเสาร์ที่ 2 มีนาคม 2567
02/03/2567
ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 2/2567 จังหวัดน่าน แพร่ พะเยา และเชียงราย
ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 2/2567 จังหวัดน่าน แพร่ พะเยา และเชียงราย
ปลัดฯ ณัฐพล ประชุมเตรียมความพร้อมการประชุม ครม. อย่างเป็นทางการนอกสถานที่ ครั้งที่ 2/2567 จังหวัดน่าน แพร่ พะเยา และเชียงราย
รัฐบาลไทย-ข่าวทำเนียบรัฐบาล-รัฐบาลปลื้ม ประชาชนตอบรับโครงการบัตรประชาชนใบเดียวรักษาได้ทุกที่ ครอบคลุมการตรวจสุขภาพช่องปากและฟัน อุดฟัน ถอนฟัน ขูดหินปูน เคลือบหลุมร่องฟัน เคลือบฟลูออไรด์ฟรี
วันเสาร์ที่ 2 มีนาคม 2567
02/03/2567
รัฐบาลปลื้ม ประชาชนตอบรับโครงการบัตรประชาชนใบเดียวรักษาได้ทุกที่ ครอบคลุมการตรวจสุขภาพช่องปากและฟัน อุดฟัน ถอนฟัน ขูดหินปูน เคลือบหลุมร่องฟัน เคลือบฟลูออไรด์ฟรี
รัฐบาลปลื้ม ประชาชนตอบรับโครงการบัตรประชาชนใบเดียวรักษาได้ทุกที่ ครอบคลุมการตรวจสุขภาพช่องปากและฟัน อุดฟัน ถอนฟัน ขูดหินปูน เคลือบหลุมร่องฟัน เคลือบฟลูออไรด์ฟรี
วันที่ 2 มีนาคม 2567 นายคารม พลพรกลาง เปิดเผยว่า จากนโยบายของรัฐบาลที่มุ่งมั่นลดความเหลือมล้ํา และสนับสนุนประชาชนให้เข้าถึงบริการสาธารณสุขด้วยเทคโนโลยีดิจิทัลที่ทันสมัย รวมถึงเป็นการพัฒนาระบบบริการสาธารณสุขของประเทศให้มีคุณภาพ ให้ประชาชนเข้าถึงการบริการด้านสาธารณสุขได้อย่างสะดวกสบาย เพื่อให้พี่น้องคนไทยมีสุขภาพแข็งแรง และมีคุณภาพชีวิตที่ดี
นายคารม กล่าวว่า รัฐบาลได้ยกระดับการให้บริการด้านสาธารณสุข ผ่านโครงการบัตรประชาชนใบเดียวรักษาได้ทุกที่ โดยในเบื้องต้นได้ทํานําร่องใน 4 เขตสุขภาพที่มีความพร้อมก่อน คือ จังหวัดแพร่ เพชรบุรี ร้อยเอ็ด และจังหวัดนราธิวาส ตั้งแต่ 8 ม.ค. 2567 ที่ผ่านมานั้น สร้างความพอใจต่อการใช้บริการของประชาชนเป็นอย่างมาก ซึ่งไม่ใช่เฉพาะประชาชน 4 จังหวัดนี้เท่านั้นที่สามารถใช้บัตรประชาชนใบเดียวรักษาได้ทุกที่ แต่หมายถึงประชาชนคนไทยสิทธิบัตรทองทุกคน ที่เข้าไปใน 4 จังหวัดดังข้างต้น ต้องการรักษาพยาบาลสามารถใช้บริการบัตรประชาชนใบเดียวรักษาทุกที่ได้เช่นกัน โดยประชาชนสามารถไปรักษาที่โรงพยาบาล ร้านขายยา คลินิก แล็บ ได้ทุกสังกัดไม่ว่าภาครัฐ หรือเอกชน ร่วมถึงคลินิกทันตกรรมที่เข้าร่วมโครงการ สําหรับบริการที่ผู้ใช้สิทธิบัตรทองสามารถมารับบริการที่คลินิกทันตกรรมได้นั้น จะเป็นไปตามที่ สปสช. กําหนด คือ บริการตรวจฟัน รวมทั้งงานหัตถการซึ่งจะมี 5 บริการ คือ 1.อุดฟัน 2.ถอนฟัน 3.ขูดหินปูน 4.เคลือบหลุมร่องฟัน และ 5.เคลือบฟลูออไรด์ โดยเบื้องต้น สปสช.กําหนดใช้สิทธิรับบริการได้ไม่เกิน 3 ครั้งต่อปีงบประมาณ แต่ในกรณีที่จําเป็นต้องรับบริการเพิ่ม ก็สามารถไปรับบริการต่อในโรงพยาบาลรัฐ หรือรับบริการต่อที่คลินิกโดยชําระเงินเอง
“โครงการบัตรประชาชนใบเดียวรักษาได้ทุกที่ ในเฟส 2 จะมีการขยายเพิ่มอีก 8 จังหวัด คือ เพชรบูรณ์ นครสวรรค์ สิงห์บุรี สระแก้ว หนองบัวลําภู นครราชสีมา อํานาจเจริญ และพังงา ในเดือน มี.ค. - เม.ย. หลังจากนั้นจะดูความพร้อม หากไม่มีปัญหาจะสามารถเชื่อมโยงข้อมูลทั่วประเทศและขยายทั่วประเทศภายใน 1 ปี คือภายในสิ้นปี 2567” นายคารม กล่าว
รัฐบาลไทย-ข่าวทำเนียบรัฐบาล-นายกฯ หารือการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ พร้อมอุดหนุนผลิตภัณฑ์สินค้า OTOP กาฬสินธุ์
วันเสาร์ที่ 2 มีนาคม 2567
02/03/2567
นายกฯ หารือการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ พร้อมอุดหนุนผลิตภัณฑ์สินค้า OTOP กาฬสินธุ์
นายกฯ หารือการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ พร้อมอุดหนุนผลิตภัณฑ์สินค้า OTOP กาฬสินธุ์
วันนี้ (2 มีนาคม 2567) เวลา 13.20 น. ณ บึงอร่าม อ.ยางตลาด จ.กาฬสินธุ์ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกฯ ได้รับฟังประเด็นส่งเสริมการท่องเที่ยว ในการดําเนินโครงการปรับปรุงภูมิทัศน์และพัฒนาแหล่งท่องเที่ยวสวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา (บึงอร่าม) องค์การบริหารส่วนจังหวัดกาฬสินธุ์ โดยการพัฒนาพื้นที่ให้เป็นแลนด์มาร์ค (Landmark) และจุดแวะพักของจังหวัดกาฬสินธุ์ รวมทั้งเป็นศูนย์จําหน่ายสินค้าและพืชผลทางการเกษตร ประมง และสินค้า GI ของจังหวัดกาฬสินธุ์และประชาชนในพื้นที่ โดยมีแนวคิดในการก่อสร้างศูนย์การท่องเที่ยวเชิงภูมิศาสตร์ ในพื้นที่อุทยานธรณีกาฬสินธุ์ สถานภาพโครงการมีความพร้อมสามารถดําเนินการได้ทันที
พร้อมกันนี้ นายกฯ ได้เยี่ยมชมผลิตภัณฑ์ OTOP เช่น พายมะม่วงมหาชน ข้าวเหนียวอินทรีย์เขาวง ผ้าไหมแพรวา ฯลฯ ผลิตภัณฑ์ GI ของ จ.กาฬสินธุ์ เช่น พุทรานมสด รวมทั้งสินค้าประมง เช่น กุ้งก้ามกรามกาฬสินธุ์ โดยระหว่างเดินเยี่ยมชมผลิตภัณฑ์นายกฯ ได้ทักทายประชาชนอย่างเป็นกันเอง พร้อมชิมน้ําอ้อยสดและอุดหนุนสินค้า OTOP ผ้าไหมแพรวา จํานวน 2 ผืนด้วย